
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη ως αναδασωτέας της καείσης δασικής έκτασης χίλια 
εκατόν είκοσι (1.120) στρεμ. στη Δ.Θ. «Παληούρι» Κοινότη¬ 
τας Φλάμπουρου του Δασαρχείου Ελασσόνας Ν. Λάρισας . 1 

Κϋρηξη ως αναδασωτέας της καείσης δημόσιας δασικής έκτασης 
ογδόντα (80) στρεμ. στη Δ.Θ. «Τούμπες» Κοινότητας Πραι- 
τωρίου του Δασαρχείου Ελασσόνας Ν. Λάρισας. 2 

Κΰρηξη ως αναδασωτέας της καείσης δημόσιας δασικής έκτασης 
εξήντα (60) στρεμ. στη Δ.Ε. «Πλάκες Παλιάμπελα» Κοινότη¬ 
τας Βερδικούσης του Δασαρχείου Ελασσόνας Ν. Λάρισας . 3 

Κήρυξη αναδασωτέας έκτασης 500 στρεμμάτων στη θέση «Δ.Τ. 
29» Αναβρυτού Ν. Κιλκίς .. 4 

Κήρυξη αναδασωτέας έκτασης 400 στρεμμάτων στη θέση «ΔΑ¬ 
ΣΟΣ» Αντιγονείας Ν. Κιλκίς .. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχεδίου πε¬ 
ριοχή του δήμου Αγ. Νικολάου (Ν. Λασηθίου) για τον καθορι¬ 
σμό χώρου ανέγερσης αθλητικών εγκαταστάσεων και καθορι¬ 
σμός όρων και περιορισμών δόμησης αυτού . 6 

Χαρακτηρισμός ως διατηρητέας της κύριας όψης του κτιρίου που 


βρίσκεται επί της οδού Ευριπίδου αριθ. 8 εντός του ρυμοτομι¬ 
κού σχεδίου Αθηνών (Ν. Αττικής) και καθορισμός ειδικών 
όρων και περιορισμών δόμησης . 7 

Τροποποίηση της αριθ. 48040/3403/87 Υπουργικής απόφα¬ 
σης (ΦΕΚ 728/Δ). 8 


ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. 2815 (1) 

Κήρυξη ως αναδασωτέας της καείσης δασικής έκτασης χίλια εκατόν 
είκοσι (1.120) στρεμ. στη Δ.Θ. «Παληούρι» Κοινότητας Φλα- 
μπούρου του Δασαρχείου Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παραγρ. 3 του άρθρου 117 του Συντάγματος 
1975.· 

3. Τις διατάξεις του Ν. 998/79 «περί προστασίας των δασών 
κλπ.» και ειδικότερα: · 

α) Του άρθρου 41 παράγρ. 1 · 

β) Του άρθρου 38 παράγρ. 1 

4. Τις διαταγές του Υπουργείου Γεωργίας: 

α) 160417/1180/8,7.80, β) 182447/3049/24.9.80. 

5. Την αριθ. 4074/26.9.88 πρόταση του Δασαρχείου Ελασσό¬ 
νας περί κηρύξεως ως αναδασωτέας της αναφερομένης στο θέμα 
εκτάσεως που κάηκε στις 30.8.1988, αποφασίζουμε: 

Κηρύσσουμε ως αναδασωτέα, τη δημόσια δασική έκταση χιλίων 
εκατόν είκοσι (1.120) στρεμμάτων στη Δ.Θ.' Παληούρι Φλαμπούρου 
Δασαρχείου Ελασσόνας που κάηκε στις 30.8.1988. 

Η κήρυξή της ως αναδασωτέας έχει σαν σκοπό τη διατήρηση του 
χαρακτήρα της ως δασικής έκτασης, ώστε να αποκλεισθεί η διάθεση 
αυτής για άλλο προορισμό. 

Προσδιορίζεται από τα στοιχεία ΑΒΓΔΕΖΗΘΙΚΛΑκαι έχει 
όρια: 

Ανατολικά: Δημόσια δασική έκταση περιοχής Κρυόβρυσης. 
Δυτικά: Αγροί κατοίκων Φλαμπούρου 
Βόρεια: Αγροί κατοίκων Ολυμπιάδας και δημόσιας δασικής έκτασης 
Νότια: Δημόσια δασική έκταση 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η δασική βλάστηση θ’ αποκατασταθεί με φυσική αναγέννηση. 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 24-Οκτωβρίου 1988 
Ο Νομάρχης 

ΔΗΜ. ΚΟΥΚΟΥΛΑΚΗΣ " 

Αριθ. 2816 (2) 

Κύρηξη ως αναδασωτέας της χαείσης δημόσιας δασικής έκτασης ογδό¬ 
ντα (80) στρεμ. στη Δ.Θ. «Τούμπες» Κοινότητας Πραιτωρίου του 

Δασαρχείου Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παραγρ. 3 του άρθρου 117 του Συντάγματος 
1975. 

3. Τις διατάξεις του Ν. 998/79 «περί προστασίας των δασών κλπ.» 
και ειδικότερα: 

α) Του άρθρου 41 παράγρ. 1 

β) Του άρθρου 38 παράγρ. 1 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Την αριθ. 4100/27.9.88 πρόταση του Δασαρχείου Ελασσόνας 
περί κηρύξεως ως αναδασωτέας της αναφερομένης στο θέμα εκτάσεως 
που κάηκε στις 8.9.1988, αποφασίζουμε: 


Κηρύσσουμε ως αναδασωτέα, τη δημόσια δασική έκταση ογδόντα 
(80) στρεμ. στη Δ.Θ. «Τούμπες» Πραιτωρίου Δασαρχείου Ελασσόνας 
που κάηκε στις 8.9.1988. 

Η κήρυξή της ως αναδασωτέας έχει σαν σκοπό τη διατήρηση του χα-. 
ρακτήρα της ως δασικής έκτασης, ώστε να αποκλεισθεί η διάθεση αυτής 
για άλλο προορισμό. 

Προσδιορίζεται από τα στοιχεία Α Β Γ Δ Α και έχει όρια: 
Ανατολικά: Με καλλιεργούμενους αγρούς, Δημ. δασική έκταση 
Δυτικά: Με καλλιεργούμενους αγρούς, Δημ. δασική έκταση 
Βόρεια: Δημόσια δασική έκταση 
Νότια: Με καλλιεργούμενους αγρούς 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η δασική βλάστηση θ’ αποκατασταθεί με φυσική αναγέννηση. 

Η απόφαση αυτή να δημοαιευθεί στην Εφημερίδα της Κυβερνή- 
σεως. 

Λάρισα, 24 Οκτωβρίου 1988 

Ο Νομάρχης 
ΔΗΜ.ΚΟΥΚΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2804 ■ (3) 

Κύρηξη ως αναδασωτέας της καείσης δημόσιας δασικής έκτασης εξή¬ 
ντα (60) στρεμ. στη Δ.Θ. «Πλάκες Παλιάμπελα» Κοινότητας Βερδι- 
κούσης του Δασαρχείου Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις της παραγρ. 3 του άρθρου 117 του Συντάγματος 

1975. ' . 

3. Τις διατάξεις του Ν. 998/79 «περί προστασίας των δασών κλπ.» 
και ειδικότερα: 

α) Του άρθρου 41 παράγρ. 1 
β) Του άρθρου 38 παράγρ. 1 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την αριθ. 4159/29.9.88 πρόταση του Δασαρχείου Ελασσόνας 
περί κηρΰξεως ως αναδασωτέας της αναφερομένης στο θέμα εκτάσεως 
που κάηκε στις 18.9.1988, αποφασίζουμε: 


Κηρύσσουμε ως αναδασωτέα, τη δημόσια δασική έκταση εξήντα 
(60) στρεμμάτων στη δασική θέση «Πλάκες Παλιάμπελα» Βερδικουσιας 
Δασαρχείου Ελασσόνας που κάηκε στις 18.9.1988. 

Η κήρυξή της ως αναδασωτέας έχει σαν σκοπό τη διατήρηση του χα¬ 
ρακτήρα της ως δασικής έκτασης, ώστε να αποκλεισθεί η διάθεση αυτής 
για άλλο προορισμό. 

Προσδιορίζεται από τα στοιχεία Α Β Γ Δ Α και έχει όρια: 

Ανατολικά: Με δημόσια δασική έκταση 

Δυτικά: Όμοια με παραπάνω 

Βόρεια: Με δημόσια δασική έκταση 
Νότια: Όμοια με παραπάνω 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η δασική βλάστηση θ’ αποκατασταθεί με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 24 Οκτωβρίου 1988 

Ο Νομάρχης 
ΔΗΜ. ΚΟΥΚΟΥΛΑΚΗΣ 

Αριθ. Α.2012 (4) 

Κήρυξη αναδασωτέας έκτασης 500 στρεμμάτων στη θέση «Δ.Τ. 29» 
Αναβρυτού Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας 

3. Τις διατάξεις του Ν. 998/79 «Περί προστασίας Δασών κ.λπ.» και 
ειδικότερα: 

α) του άρθρ. 41 παρ. 1, β) του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80, 

5. Αριθ. 5.103/18.10.88 αναφορά του Δασαρχείου Κιλκίς 

6. Την προφορική εισήγηση του Δ/ντή Δασών Ν. Κιλκίς, αποφασί¬ 
ζουμε: 

Κηρύσσουμε αναδασωτέα, με σκοπό την προστασία της δασικής βλά¬ 


στησης που καταστράφηκε από την πυρκαϊά που εκδηλώθηκε στις 
8.10.88 και την προστασία της φυσικής αναγέννησης την δημόσια δα¬ 
σική έκταση, εμβαδού 500 στρ/των που βρίσκεται στη θέση «Δ.Τ. 29» 
Κοινότητας Αναβρυτού Κιλκίς 

Προσδιορίζεται από τα στοιχεία: Α.Β και έχει όρια: 

Α Β 

Ανατολικά: Με δάσος Με δάσος 

Δυτικά: Με δάσος Με δάσος 

Βόρεια: Με δάσος Με δασικό δρόμο Β κατ/ρίας 

Νότια: Με δασικό δρόμο Β κατ/ρίας Με δάσος 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Κιλκίς, 27 Οκτωβρίου 1988 
Ο Νομάρχης 

ΙΩΑΝΝΗΣ ΑΓΓΕΛΟΠΟΤΛΟΣ 












ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Α.2018 (5) 

Κήρυξη αναδασωτέας έκτασης 400 στρεμμάτων στη θέση «ΔΑΣΟΣ» 
Αντιγονείας Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας 

3. Τις διατάξεις του Ν. 998/79 «Περί προστασίας Δασών κ.λπ.» και 
ειδικότερα: 

α) του άρθρ. 41 παρ. 1, β) του άρθρου 38 παρ. 1 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80, 

5. Αριθ. Δ.5160/19.10.88 αναφορά του Δασαρχείου Κιλκίς 

6. Την προφορική εισήγηση του Δ/ντή Δασών Ν. Κιλκίς, αποφασί¬ 
ζουμε: 


Κηρύσσουμε αναδασωτέα, με σκοπό την προστασία της δασικής βλά¬ 
στησης που καταστράφηκε από την πυρκαϊά που εκδηλώθηκε στις 
8.10.88 και την προστασία της φυσικής αναγέννησης την δημόσια δα¬ 
σική έκταση, εμβαδού 400 στρ/των που βρίσκεται στη θέση «ΔΑΣΟΣ» 
Αντιγονείας Ν. Κιλκίς 

Προσδιορίζεται από τα στοιχεία: Α, Β, Γ, Δ και έχει όρια: . 
Ανατολικά: Με δάσος & δασική έκταση Μυλοχωρίου 
Δυτικά: Με δάσος & δασική έκταση Αντιγονείας 
Βόρεια: Με αγρούς καλλιεργούμενους Αντιγονείας 
Νότια: Με αγρούς & βοσκή Αντιγονείας & Μυλοχωρίου 
Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 27 Οκτωβρίου 1988 
Ο Νομάρχης 

ΙΩΑΝΝΗΣ ΑΓΓΕΛΟΠΟΤΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙ Σ 

Αριθ. 69118/3901 (6) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Αγ. Νικολάου (Ν. Λασηθίου) για τον καθορισμό χώρου ανέ¬ 
γερσης αθλητικών εγκαταστάσεων και καθορισμός όρων και περιο¬ 
ρισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παράγρ. 13 του 
άρθρου 8 του Ν. 1512/1985 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (ΦΕΚ 4/Α). 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7,8 (παρ. 1), και 9 όπως 
τροποποιήθηκαν με το άρθρο 13 του Ν. 1647/1986 «Οργανισμό Κτη¬ 
ματολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α) και 1772/1988 Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (ΦΕΚ 
91/Α). 

3. Γις διατάξεις του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδος (ΟΚΧΕ) και άλλες σχετικές διατάξεις 
(ΦΕΚ 141 /Α) και ειδικότερα το άρθρο 12 παράγρ. 5 αυτού. 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ αριθ. Γ4δ/15883/1903/88 κοινή απόφαση του Υπουρ¬ 
γού Προεδρίας της Κυβερνήσεως και του Αναπληρωτή Υπουργού Περι¬ 
βάλλοντος, Χωροταξίας και Δημοσίων Έργων (ΦΕΚ 142/Β/88). 

6. Την υπ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ' αριθμ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος. Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Την υπ' αριθ. 142/1988'γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται.τοπικό ρυμοτομικό σχέδιο στην εκτός σχεδίου περιοχή 
στη θέση «Αμμούδα» του δήμου Αγίου Νικολάου (Ν. Λασηθίου) για τον 
καθορισμό χώρου ανέγερσης αθλητικών εγκαταστάσεων, όπως φαίνε¬ 
ται στο χρωματισμένο σχετικό πρωτότυπο διάγραμμα σε κλίμακα 
1:500 που έχει θεωρηθεί από τον Προϊστάμενο της Διεύθυνσης Τοπο- 
γραφικών Εφαρμογών με την υπ, αριθμ. 69118/1988 πράξη του. 
Ακριβές αντίγραφο του οποίου θα είναι αναρτημένο για 20 ημέρες από 
τη δημοσίευση της απόφασης αυτής στην Εφημερίδα της Κυβερνήσεως 
στο Τμήμα Αρχείου Σχεδίων της Διεύθυνσης Τοπογραφικών Εφαρμο¬ 
γών του Υπουργείου Περιβάλλοντος, Χωροταξίας και Δημοσίων Έρ¬ 
γων, Πουλίου και Αμαλιάδος 17 για να λάβουν γνώση οι ενδιαφερόμε¬ 
νοι. 

2) Οι όροι και περιορισμοί δόμησης του παραπάνω χώρου καθορίζο¬ 
νται ως εξής: 

α. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

β. Μέγιστο επιτρεπόμενο ύψος των κτιρίων μετρούμενο από το περι¬ 
βάλλον φυσικό έδαφος ένδεκα (11) μέτρα. 

γ. Ελάχιστη απόσταση κτιρίων από τα όρια γηπέδου τέσσερα και 
μισό (4,5) μέτρα. 

δ. Συντελεστής δόμησης: τέσσερα δέκατα (0,4). 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ, ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


Αριθ. 76206/4131 (7) 

Χαρακτηρισμός ως διατηρητέας της κύριας όψης του κτιρίου που βρί¬ 
σκεται επί της οδού Ευριπίδου αριθ. 8 εντός του ρυμοτομικού σχε¬ 
δίου Αθηνών (Ν. Αττικής) και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/1985) και ειδικότερα τα άρθρα 3 και 4 (παρ. 2), 
όπως τροποποιήθηκαν με το Ν. 1772/1988 «Τροποποίηση διατάξεων 
του Ν. 1577/1985 «Γενικός Οικοδομικός Κανονισμός» και άλλες σχε¬ 
τικές διατάξεις (ΦΕΚ 91/Α/88). 

2. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
κ.λπ. (ΦΕΚ 526/Β); 

3. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας, και Δημοσίων Έργων (ΦΕΚ 142/ 
Β/88). 

5. Το υπ’ αριθμ. 51 π.δ/γμα «Οργανισμός Υπουργείου Περιβάλλο¬ 
ντος, Χωροταξίας και Δημοσίων Έργων» (ΦΕΚ 19/Α/88) και ειδικό¬ 
τερα το άρθρο 5 παράγρ. 1 και παράγρ. 2 εδ. γ. 

6. Την από 24.3.1988 αιτιολογική έκθεση - εισήγηση της Διεύθυν¬ 
σης Παραδοσιακών Οικισμών (Γ7) την οποία υιοθετεί η Δ/νση Πολεο- 
δομικού Σχεδιασμού με το υπ’ αριθμ. 166/30.6.88 σήμα της. 

7. Την από 20.4.1988 δήλωση αποδοχής κηρύξεως διατηρητέου 
της «ΑΓΕΤ-ΗΡΑΚΛΗΣ», αποφασίζουμε: 

1) Χαρακτηρίζεται ως διατηρητέο η κύρια όψη του κτιρίου, που βρί¬ 
σκεται εντός του ρυμοτομικού σχεδίου Αθηνών επί της οδού Ευριπίδου 
αριθ. 8, φερομένου ως ιδιοκτησία της Ανωνύμου Γ ενικής Εταιρείας Τσι¬ 
μέντων «ΗΡΑΚΛΗΣ», όπως φαίνεται στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αριθ. 76206/1988 πράξη 
του. 

Ακριβές αντίγραφο αυτού θα είναι αναρτημένο για 20 μέρες τουλάχι¬ 
στον στο Τμήμα Αρχείου Σχεδίων, της Διεύθυνσης Τοπογραφικών 
Εφαρμογών του Υπουργείου Περιβάλλοντος, Χωροταξίας και Δημο¬ 
σίων Έργων, οδός Πουλίου και Αμαλιάδος 17 για να λάβουν γνώση οι 
ενδιαφερόμενοι. 

2) Στην χαρακτηριζόμενη ως διατηρητέα όψη απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων της. 

3. Επιβάλλεται η επαναφορά της μορφολογίας τμημάτων των όψεων 
που έχουν αλλοιωθεί και ο καθαρισμός και η επισκευή κατασκευαστι¬ 
κών στοιχείων της όψης που υπέστησαν κατά διαστήματα επεμβάσεις ή 
φθορές. 

4α) Απαγορεύεται η τοποθέτηση φωτεινών ή μη επιγραφών και δια¬ 
φημίσεων στη χαρακτηριζόμενη ως διατηρητέα όψη του κτιρίου. Επι¬ 
τρέπεται μόνο η τοποθέτηση επιγραφών περιορισμένων διαστάσεων που 
πληροφορούν για τη χρήση των χώρων του κτιρίου. 

β) Κατ’ εξαίρεση επιτρέπεται η τοποθέτηση φωτεινών επιγραφών 
στα καταστήματα του ισογείου που αναφέρονται αποκλειστικά στο 
όνομα κάι στο αντικείμενο των εργασιών τους. Οι φωτεινές επιγραφές 
έστω και αν τοποθετούνται μέσα στις προθήκες έχουν χρώμα λευκό ή 
κίτρινο, σταθερό και συνεχές και αποτελούνται από μεμονωμένα στοι¬ 
χεία, γράμματα, αριθμούς. 

5. Επιβάλλεται η δημιουργία στη στάθμη του ισογείου εγκάρσιας 
διαμπερούς στοάς με σκοπό την ενοποίησή της με την υπάρχουσα εγκε¬ 
κριμένη στοά Πάππου (σχήματος Τ με εισόδους από τις οδούς Αριστεί- 
δου, Σοφοκλέους και Αιόλου) όπως αυτή φαίνεται σημειωμένη στο πα¬ 
ραπάνω σχετικό διάγραμμα. 

6. Επιτρέπεται η κατ’ επέκταση προσθήκη στους Ιο και 2ο υπέρ το 
ισόγειο ορόφους με μέγιστο ποσοστό κάλυψης 98,9% της συνολικής 
επιφάνειας του οικοπέδου και με την προϋπόθεση ότι η όψη της κατ’ 
επέκταση προσθήκης προς την οδό Ευριπίδου θα κατασκευασθεί σε 
εσοχή τουλάχιστον ενός (1) μέτρου από την οικοδομική γραμμή που 
ορίζεται από τη διατηρητέα όψη του κτιρίου και θα διαμορφωθεί ολό- 

κληρη με υαλοστάσια για την ανάδειξη της διατηρητέας όψης. 

7. Επιτρέπεται η κατασκευή εξωτερικών ανοιγμάτων στο τμήμα της 
προσθήκης που βρίσκεται στο βόρειο όριο του οικοπέδου που έχει διέ¬ 
ξοδο προς την υπάρχουσα στοά. 

8. Επιτρέπεται η προσθήκη καθ’ ύψος τεσσάρων (4) ορόφων σε εσοχή 
υπεράνω της διατηρητέας όψης, χωρίς υπέρβαση του επιτρεπομένου 
ύψους της περιοχής και με μέγιστο ποσοστό κάλυψης ανά όροφο 66% 
της συνολικής επιφάνειας του οικοπέδου. 

Η όψη της καθ’ ύψος προσθήκης θα γίνει με υαλοστάσια και θα τοπο¬ 
θετηθεί σε εσοχή που θα απέχει εννέα (9) μέτρα από τη διατηρητέα όψη 
του κτιρίου. 

9. Για κάθε οικοδομική εργασία στη διατηρητέα όψη αλλά και για τη 
διαμόρφωση των όψεων των προσθηκών απαιτείται η έγκριση της Επι¬ 
τροπής Πολεοδομικούς & Αρχιτεκτονικού Ελέγχου (ΕΠΑΕ). 

10. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 10 Οκτωβρίου 1986 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
-♦- 

Αριθ. οιχ.44054/45 51 (8) 

Τροποποίηση της υπ’ αρ. 48040/3403/87 Υπουργικής απόφασης 
(ΦΕΚ 728/Δ). 

Ο ΥΠΟΥΡΓΟΣ ΠΕΧΩΔΕ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με τις διατάξεις του Ν. 1772/1988 «Τροποποί¬ 
ηση διατάξεων του Ν. 1577/1985 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/Α/88). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων. (ΦΕΚ 482/Δ/87). 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 


σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργψν, κλπ. 
(ΦΕΚ 526/Β/87). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/87). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α/87). 

7. Τις διατάξεις της υπ’ αρ. 15883/1903/8.2.88 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
142/Β/88). 

8. Το υπ’ αρ. 51/1988 Π. Δ/γμα «Οργανισμός Υπουργείου Περι¬ 
βάλλοντος Χωροταξίας και Δημοσίων Έργων» (ΦΕΚ 19/Α/88). 

9. Την υπ’ αρ. 48040/3403/87 απόφαση χαρακτηρισμού ως δια¬ 
τηρητέου του κτιρίου ιδιοκτησίας Νικολάου και Σοφίας Ανδρουλάκη επί 
της οδού Νικηφόρου Ουρανού 54 και καθορισμού ειδικών όρων και πε¬ 
ριορισμών δόμησης (ΦΕΚ 728Δ). 

10. Την από 12.4.88 αιτιολογική έκθεση της Δ/νσης Παραδοσια¬ 
κών Οικισμών (Γ7) 

11. Την από 2.5.88 απάντηση των Νικολάου και Σοφίας Ανδρου¬ 
λάκη, αποφασίζουμε: 

Τροποποιούμε την υπ’ αρ. 48040/3403/87 Υπουργική απόφαση 
ως προς την παρ. 5 και 6 ως εξής: 

5. «Επιτρέπεται η προσθήκη ενός ορόφου στην πρόσοψη του διατηρη¬ 
τέου κτιρίου, καθώς και η προσθήκη τμήματος ημιορόφου σύμφωνα με 
τα αρχιτεκτονικά σχέδια που εγκρίθηκαν με το υπ’ αρ. 6/23.2.88 πρα¬ 
κτικό της ΕΠΑΕ της Δ/νσης Πολεοδομίας Αθηνών και θεωρήθηκαν 
από την Δ/νση Τοπογραφικών Εφαρμογών του ΥΠΕΧΩΔΕ με την 
υπ’ αρ. 44054/88 πράξη του, αντίγραφα των οποίων αναρτώνται επί 
15 ημέρες στην παραπάνω Διεύθυνση από την επομένη της δημοσίευ¬ 
σης της παρούσας απόφασης στην Εφημερίδα της Κυβερνήσεως.». 

6. «Η επικάλυψη του κτιρίου θα γίνει με κεραμοσκεπή στέγη περιμε¬ 
τρικά, μέχρι βάθους 2,50 μ. από τις οικοδομικές γραμμές». 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 17 Ιουνίου 1988 

Ο ΑΝΑΠΛ. ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΛΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



